གོང་གི་སློབ་ཚན་མང་པོ་ཞིག་གི་ནང་བྱ་ཐབས་དང་གོམས་འདྲིས་འདྲ་མིན་སྣ་ཚོགས་བརྒྱུད་ཇི་ལྟར་རྩ་ཆེའི་ཡིག་རིགས་ཁག་ཉེན་སྲུང་བྱེད་དགོས་ཀྱི་ཡོད་མེད་སྐོར་འགྲེལ་བརྗོད་ཞུས་ཡོད།ཡིན་ནའང་།སྐབས་ཤིག་དེའི་ནང་ནས་གནས་ཚུལ་ཕྲན་བུ་ཞིག་ཁྱེད་ལ་དགོས་མེད་ཆགས་པ་ཡིན་ན་ག་རེ་བྱེད་ཀྱི་ཡིན་ནམ།དཔེར་ན།གལ་སྲིད་ཁྱེད་རང་བེད་སྤྱོད་བྱེད་ཡག་ལ་བརྡ་ཚིག་བརྒྱབ་ཡོད་པའི་ཡིག་སྣོད་དེ་ལྡང་ངེས་ཤིག་ཡིན་པ་གང་ཞིག་ངོ་བཤུས་ངོ་མ་དེ་གཏོར་བཤིག་གཏོང་དགོས་བསམ་ན་ཐབས་ཤེས་ག་རེ་སྤྱད་ན་ཡག་ཤོས་ཡིན་ནམ།སྟབས་སྡུག་པ་ཞིག་ལ་དེར་ལན་རྒྱག་ཡག་དེ་ཁྱེད་རང་གིས་བསམ་པ་ལས་དཀའ་ལས་ཁག་པ་ཡོད།དེ་ཡང་ཡིག་སྣོད་ཞིག་གློག་ཀླད་ནས་སུབ་པ་མ་ཟད་ཡིག་སྣོད་ཀྱི་གད་སྣོད་ནས་མེད་པ་བཟོས་པ་ཡིན་ནའང་དེའི་ནང་དོན་ནི་གློག་ཀླད་ཀྱི་མཁྲེགས་ཆས་ནང་ལྷག་གི་ཡོད་པས་རླུང་རྟ་དང་གློག་ཀླད་ཀྱི་མ་ལག་ཡག་པོ་ཡོད་མཁན་ཚོས་དེ་དཀའ་ངལ་ཕྲན་ཙམ་མེད་པའི་ཐོག་སླར་གསོ་བྱེད་ཐུབ་ཀྱི་ཡོད།